  Анжелика Тихонова корреспондент Воткаын вордӥськем гимнаст Давид Белявский Европалэн чемпионатаз зарни медаль утӥз. Ӵошатсконъёс Швейцариысь Базельын 21-25 оштолэзе ортчизы. Со сярысь Россиысь спорт гимнастикая федерацилэн пресс-службаез ивортӥз. Давид Белявский перекладинаын упражнениосын ассэ туж умой возьматӥз но Европалэн сизьым пол чемпионэз луиз Спортсмен упражнениез понна 14,066 балл люказ. Кыкетӥ интыын немец Андреас Тоба луиз (13,833 баллэн), куинетӥ - Турциысь Адем Асиль (13,766 баллэн). Со сяна, 29 аресъем гимнаст ӵошатсконъёсын кык азвесь медаль утӥз: валлин брусъёсын но ас чотэ многоборьеын. Пусъём, Россиысь спортсменъёс та ӵошатсконъёсын оглом 13 медаль утӥзы (вить зарни, сизьым азвесь но одӥг бронза) но огъя зачётын нырысетӥ инты басьтӥзы.  Тодэ вайытом, азьвылгес Глазкарын вордскем Елизавета Туктамышева фигурной нискыланъя командаен дуннелэн чемпионатаз зарни медаль утӥз. Тегъёс: Спорт ДавидБелявский Удмуртия Вотка  